Μόνο το 4% των ανθρώπων που έχουν νοσήσει και έχουν θεραπευτεί από καρδιακά επεισόδια, ακολουθούν τις οδηγίες του θεράποντα ιατρού τους, κάνοντας έναν υγειινό τρόπο ζωής, καταδεικνύει μελέτη του Γενικού Νοσοκομείου Χάμιλτον στο Οντάριο του Καναδά.



Ένα στα πέντε άτομα που υπέστησαν καρδιακό ή εγκεφαλικό επεισόδιο, συνέχισαν να καπνίζουν, ενώ μόνο ένας στους τρείς ασκείται.



Μολονότι τα άτομα χαμηλού εισοδηματικού επιπέδου τείνουν να ακολουθούν πιο ανθυγιεινό τρόπο ζωής από τα άτομα υψηλότερου εισοδηματικού επιπέδου, η μελέτη υποστηρίζει ότι το βιωτικό επίπεδο ή ο τόπος προέλευσης ενός ατόμου δεν σηματοδοτούν σημαντική διαφορά στο κατά πόσο οι ασθενείς ακολουθούν τις συμβουλές του ιατρού τους κάνοντας έναν υγιεινό τρόπο ζωής.



Οι μικρές αλλαγές στην καθημερινότητα μας, όπως είναι η προσθήκη ενός φρούτου και 150 λεπτά άσκησης την εβδομάδα μπορούν να μειώσουν σημαντικά τις πιθανότητες ενός καρδιακού επεισοδίου, υποστηρίζει η Janet Wright, από την εκστρατεία Million Hearts .